Mew

Mew er et dansk rockband, der består af Jonas Bjerre (sang og guitar), Silas Graae (trommer) og Johan Wohlert (bas).

Historie

Opstarten 
Bandet begyndte at spille musik sammen i syvende klasse på Bernadotteskolen, da de skulle lave et kunstprojekt og valgte at lave en film om menneskets ødelæggelse af naturen. De fik lavet filmen, men de havde også selv komponeret musikken til filmen.

I 1995 blev Mew dannet i Hellerup, og de indspillede en demo om sommeren samme år. Deres første album, A Triumph For Man, blev udgivet i april 1997 af Gyldendals pladeselskab Exlibris. Pladen blev produceret af Damon Tutunjian fra den amerikanske indie-gruppe The Swirlies og fik pæne anmeldelser, og gav et mindre radiohit med "I Should Have Been A Tsin-Tsi (For You)". Tsin-Tsi er navnet på en ingrediens i traditionel kinesisk medicin, som det nævnes i Hong Kong-filmen "Iron Monkey" fra 1993.

I maj 2000 udkom Mews andet album Half The World Is Watching Me som de selv udgav på deres eget nystiftede pladeselskab Evil Office. Mew fik hjælp til produktionen af Flemming Rasmussen, men producerede det meste selv. Half The World Is Watching Me gav også Mew radiohits med "King Christian", "Mica" og "Am I Wry? No".

Mew turnerede derefter intensivt, og de havde en flot billeddel der gav koncerterne en ekstra visuel dimension. Mew turnerede også en del i udlandet og i marts 2001 underskrev bandet en international kontrakt med den engelske afdeling af Epic/Sony. Kontrakten lød på fem album, og det første skulle være et opsamlingsalbum med sange fra deres tidligere album plus nogle helt nye sange.

Succes 
I 2003 udkom albummet Frengers (Not Quite Friends But Not Quite Strangers) med gamle sange i nye indspilninger samt fire nye sange. Rich Costey (Audioslave, Rage Against The Machine m.fl.) blev valgt som producer. Frengers udkom i Danmark i marts og i England i april 2003. Albummet har en lidt hårdere eller tungere lyd end forgængerne. Albummet fik særdeles positive anmeldelser i både Danmark og England. Albummet solgte platin (over 40.000 eksemplarer) i Danmark, og Mew blev et stort navn i bl.a. Japan og Mexico.

Arbejdet med det næste album foregik i Los Angeles med produceren Michael Beinhorn (som bl.a. står bag Red Hot Chili Peppers og Korn). Den første single udkom i sommeren 2005 og var Apocalypso. Sangen var dog ikke en officiel single. I september udkom albummet så, And The Glass Handed Kites. Siden er Special, Why Are You Looking Grave og The Zookeeper's Boy blevet singler.

Til Danish Music Awards i 2006 vandt Mew 4 priser; Årets Sanger, Årets Rockudgivelse, Årets Danske Gruppe og Årets Danske Album for And The Glass Handed Kites.

Den 11. april 2006 valgte bassist Johan Wohlert at forlade Mew for at danne The Storm med sin kone, Swan Lee-sanger Pernille Rosendahl. De 3 tilbageværende medlemmer af Mew har udtalt at de har fundet en anden bassist (Bastian Juel) de vil spille med til koncerter, men at han ikke vil blive fast medlem af bandet.

Den 18. september 2006 genudgav Mew deres første album A Triumph For Man, inklusive alle sangene fra det første album samt en lang række b-sider.

Den 4. december udsendte Mew en live-dvd med den oprindelige gruppes (Jonas, Bo, Silas og Johan) sidste koncert på dansk jord. Koncerten foregik i KB Hallen. Med på dvd'en er der også over 1 times ekstramateriale, nogle optagelser lavet af bandet selv fra arbejdet med deres seneste album, And the Glass Handed Kites.

Året efter genudgav gruppen også det andet album, Half The World Is Watching Me, igen med en bonus-cd med b-sider.

Med en koncert ved BeatDay 07 og ved en festival i Norge afsluttede Mew deres And The Glass Handed Kites-tour, hvilket disse to koncerter også indikerede ved begge at indeholde nyt materiale: en ny intro samt en forlængelse på sangen Chinaberry Tree. Bandets femte album, No More Stories/Are Told Today/I'm Sorry/They Washed Away/No More Stories/The World Is Grey/I'm Tired/Let's Wash Away, udkom den 17. august 2009.

+ - og Visuals (2012–nu) 
Den 14. juni 2014 til NorthSide Festival i Aarhus annoncerede bandet, at deres tidligere bassist Johan Wohlert var tilbage i Mew. Bandets sjette studiealbum, + - (udtales Plus Minus) udkom den 21. april 2015. Det var bandets første album i mere end fem år, og det første med Johan Wohlert siden han forlod bandet i 2006.

Den 1. juli 2015 anoncerede bandet at Bo Madsen havde forladt Mew. I et interview i 2016 sagde Bo Madsen, at Mew blev grundlagt på venskabet mellem ham og Jonas Bjerre, og udtalte: "Til sidst kunne venskabet dog ikke længere. Når venskabet ikke kan bære, er der ikke noget grundlag for at arbejde sammen." Den 9. marts 2017 kom det frem at Mew havde aflyst deres optræden ved GAFFA-Prisen 2016 fordi de ifølge GAFFA ikke ønskede at "optræde på samme scene som bandet Turbolens", der er anført af Bo Madsen. Bo Madsen kaldte beslutningen for "helt uforståeligt" og udtalte til BT: "Vi glæder os bare til at spille, og jeg har intet problem med, at de (Mew) spiller overhovedet."

Mew udsendte deres syvende studiealbum, Visuals, den 28. april 2017. Det var bandets første album uden guitarist Bo Madsen.

Diskografi

Album 
 1997: A Triumph For Man
 2000: Half the World Is Watching Me
 2003: Frengers
 2005: And the Glass Handed Kites
 2006: A Triumph For Man, re-release med bonus-cd.
 2007: Half the World Is Watching Me, re-release med bonus-cd.
 2009: No More Stories...
 2010: Eggs Are Funny, opsamling med nyt nr.
 2015: +-
 2017: Visuals
 2018: Mew With Copenhagen Philharmonic, optagelse af bandets optræden med Copenhagen Philharmonic orkester i 2017.

Singler 
 1997: She Came Home For Christmas
 2000: King Christian
 2000: Her Voice Is Beyond Her Years
 2000: Mica
 2000: I Should Have Been A Tsin-Tsi (For You)
 2000: She Came Home For Christmas
 2002: Am I Wry? No
 2003: Comforting Sounds
 2003: She Came Home For Christmas/That Time On The Ledge
 2003: 156
 2005: Apocalypso
 2005: Special
 2006: Why Are You Looking Grave?
 2006: The Zookeeper's Boy
 2009: Introducing Palace Players
 2009: Repeaterbeater
 2009: Sometimes Life Isn't Easy
 2010: Beach
 2010: Do You Love It?
 2013: Making Friends (13)
 2015: Satellites
 2015: Water Slides
 2015: The Night Believer
 2015: Witness
 2017: Carry Me To Safety
 2017: 85 Videos
 2017: Twist Quest
 2017: In a Better Place

B-sider 
 Superfriends
 Quietly
 Bones (Song for Albert)
 That Time On The Ledge
 Animals Of Many Kinds
 City Voices
 Drown
 Forever And Ever
 In Time Do You Forget
 Killer
 King Christian (new)
 Like Chaser
 Like Paper Cuts
 Mica (new)
 Misplaced
 Nothing Is Red
 Safe As Houses
 白い唇のいざない (Shiroi Kuchibiruno Izanai)
 Succubus
 Watch This Space
 Where Have All The Geysers Gone?

Live-DVD'er 
 2006: Live in Copenhagen. Optaget i K.B. Hallen.

Referencer

Eksterne henvisninger 

 Officielle hjemmeside
 

 
Har spillet på Roskilde Festival
Musikgrupper fra 1995